Η **Λαίδη Τζέην Γκρέυ** (π. 1537 – 12 Φεβρουαρίου 1554), επίσης γνωστή ως **Λαίδη Τζέην Ντάντλεϋ** (μετά το γάμο της) και ως **Βασίλισσα των Εννέα Ημερών**, ήταν Αγγλίδα ευγενής και η *ντε φάκτο* Βασίλισσα της Αγγλίας και της Ιρλανδίας από τις 10 Ιουλίου μέχρι τις 19 Ιουλίου 1553.

Βιογραφία
---------

Ήταν η πρώτη κόρη του Χένρυ Γκρέυ, 1ου Δούκα του Σάφφοκ, και της Φράνσις Μπράντον. Η Φράνσις ήταν κόρη του Τσαρλς Μπράντον, 1ου Δούκα του Σάφολκ, και της Μαρίας Τυδώρ, κόρης του Ερρίκου Ζ΄ της Αγγλίας.

Έτσι η Τζέην ήταν δισεγγονή του Ερρίκου Ζ΄. Η μητέρα της Φράνσες ήταν εξαδέλφη του Εδουάρδου ΣΤ΄ της Αγγλίας. Η Τζέην είχε εξαιρετική ανθρωπιστική εκπαίδευση και ήταν μία από τις πιο μορφωμένες νέες γυναίκες της εποχής της.

Τον Μάιο του 1553 παντρεύτηκε τον Λόρδο Γκίλφορντ Ντάντλεϋ, τον νεότερο γιο του πρωθυπουργού του Εδουάρδου ΣΤ΄, του Τζον Ντάντλεϋ, 1ου Δούκα του Νορθάμπερλαντ. Τον Ιούνιο του 1553 ο Εδουάρδος ΣΤ΄ έγραψε τη διαθήκη του, ορίζοντας την Τζέην και τους άρρενες απογόνους της ως διαδόχους τού Στέμματος, εν μέρει επειδή η ετεροθαλής αδελφή του Μαρία ήταν Καθολική, ενώ η Τζέην ήταν αφοσιωμένη Διαμαρτυρόμενη και θα υποστήριζε την αναμορφωμένη Εκκλησία της Αγγλίας. Αυτό θα αφαιρούσε το δικαίωμα από τη Μαρία και την αδελφή της Ελισάβετ να αποτελούν μέρος της σειράς διαδοχής λόγω παρανομίας, ανατρέποντας τις αξιώσεις τους σύμφωνα με τον Τρίτο Νόμο Διαδοχής.

Μετά το τέλος του Εδουάρδου ΣΤ΄, η Τζέην έγινε βασίλισσα στις 10 Ιουλίου 1553 και ανέμενε τη στέψη της στον Πύργο του Λονδίνου. Η υποστήριξη όμως για τη Μαρία μεγάλωσε πολύ γρήγορα και οι περισσότεροι υποστηρικτές τής Τζέην την εγκατέλειψαν. Το Συμβούλιο του Στέμματος της Αγγλίας άλλαξε ξαφνικά παράταξη και ανακοίνωσε ότι η Μαρία Α΄ θα είναι η βασίλισσα της Αγγλίας στις 19 Ιουλίου 1553, καθαιρώντας την Τζέην. Ο βασικός της υποστηρικτής, ο Δούκας του Νορθάμπερλαντ, κατηγορήθηκε για προδοσία και εκτελέστηκε αργότερα, σε λιγότερο από έναν μήνα. Η Τζέην φυλακίστηκε στον Πύργο και καταδικάστηκε τον Νοέμβριο του 1553 για εσχάτη προδοσία, η οποία τιμωρείτο με θάνατο, αν και αρχικά η Μαρία Α΄ προσπάθησε να σώσει τη ζωή της. Ωστόσο, η Τζέην σύντομα θεωρήθηκε απειλή για το αγγλικό στέμμα, όταν ο πατέρας της Χένρυ Γκρέυ, 1ος Δούκας του Σάφφοκ, ενεπλάκη στην Εξέγερση του Ουάιατ εναντίον της πρόθεσης της Μαρίας Α΄ να παντρευτεί τον Φίλιππο Β΄ της Ισπανίας. Τόσο η Τζέην όσο και ο σύζυγός της εκτελέστηκαν στις 12 Φεβρουαρίου του 1554.

Παραπομπές
----------

1. 1 2 3 4 5 6 7 8  «Oxford Dictionary of National Biography» (Αγγλικά) Oxford University Press. Οξφόρδη. 2004.
2. 1 2  «A Historical Dictionary of British Women» Routledge. 17  Δεκεμβρίου 2003. ISBN-13 978-1-85743-228-2.
3. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 4  Μαρτίου 2020.
4. 1 2 3  «Kindred Britain»
5. ↑  p10152.htm#i101513. Ανακτήθηκε στις 7  Αυγούστου 2020.
6. 1 2  Darryl Roger Lundy: (Αγγλικά) *The Peerage*.
7. ↑  Η ακριβής ημερομηνία γέννησης είναι αβέβαιη. Πολλοί ιστορικοί συμφωνούν με την παλαιά εκτίμηση ότι γεννήθηκε το 1537, ενώ άλλοι την θέτουν στο δεύτερο μισό του 1536 σύμφωνα με νεότερη έρευνα.
8. ↑  Plowden, Alison (23 Σεπτεμβρίου 2004). «Grey, Lady Jane (1534–1554), noblewoman and claimant to the English throne». *Oxford Dictionary of National Biography*. Oxford: Oxford University Press. ISBN 0-19-861362-8.
9. ↑  Ives 2009
10. ↑  Ascham 1863

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 4919568
* LCCN: n79045478
* ISNI: 0000 0000 8083 7230
* GND: 118718800
* SELIBR: 319946
* SUDOC: 139192964
* BNF: cb10397097f (data)
* BIBSYS: 10025602
* ULAN: 500064485
* NLA: 35150567
* NKC: xx0025871
* BNE: XX5437491

 |

 |